Babelscape/SREDFM huggingface dataset:
अपमार्जक

right|thumb|300px|कुछ अपमार्जकअपमार्जक (detergent) ऐसे पृष्‍ठ संक्रियक (surfactant) पदार्थ हैं जिनके तनु विलयन में सफाई करने की क्षमता होती है। ये प्रायः एल्किलबेंजीनसल्फोनेट होते हैं जो साबुन के समान ही होते हैं किन्तु कठोर जल में साबुन से अधिक विलेय होते हैं। अपमार्जक जो कठोर जल में धुलाई का कार्य करता है
राज ऋषि कॉलेज

राज ऋषि कॉलेज भारत के राजस्थान राज्य के अलवर जिले में स्थित है। यह राजस्थान के प्रतिष्ठित कॉलेजों में से एक है। यह अलवर जिले का सबसे बड़ा विज्ञान और कॉमर्स कॉलेज है और यह RRBM UNIVERSITY
 से संबद्ध है। विश्वविद्यालय एक मध्यवर्ती कॉलेज के रूप में तत्कालीन महाराजा राज ऋषि देव जय सिंह द्वारा 1930 में राजर्षि कॉलेज के रूप में स्थापित किया गया था। कॉलेज का कैंपस 250 एकड़ (1.0 कि॰मी॰) का है जो कि विनय विलास पैलेस में चल रहा है। कॉलेज में 105 (35 महिला और 70 पुरुष) शिक्षक एवं 2600 छात्र हैं।
फरहाद

अंगूठाकार|फरहाद
फरहाद (फारसी: فرهاد) नेशाबूर काउंटी, रज़ावी ख़ोरासान, ईरान के मध्य जिले में एक गांव है।। 1954 गांव में 132 निवासियों था; 2006 की जनगणना में यह निर्जन था।।
रक्षा शरीरक्रिया एवं संबद्ध विज्ञान संस्थान

रक्षा शरीरक्रिया एवं संबद्ध विज्ञान संस्थान (Defence Institute of Physiology & Allied Sciences (DIPAS)) भारत की एक रक्षा प्रयोगशाला है और रक्षा अनुसंधान एवं विकास संगठन (DRDO) के अन्तर्गत है। यह दिल्ली में स्थित है। इसमें चरम परिस्थितियों में तथा युद्ध की अवस्था में मानव के कार्य करने की क्षमता बढ़ाने के लिये शरीरक्रिया और जैवचिकित्सीय अनुसन्धान किये जाते हैं। 'दिपास' डीआरडीओ के जीवन विज्ञान निदेशालय के अन्तर्गत आता है।

रक्षा शरीरक्रिया एवं संबद्ध विज्ञान संस्थान (डिपास) आधिकारिक रूप से 20 सितम्बर, 1962 को स्थापित किया गया था।
केन्द्रीय बारानी कृषि अनुसन्धान संस्थान

केन्द्रीय बारानी कृषि अनुसन्धान संस्थान (Central Research Institute for Dryland Agriculture (CRIDA)) भारतीय कृषि अनुसंधान परिषद का एक संस्थान है। इसकी स्थापना १९८५ में हुई थी।
दक्षिण अफ़्रीका के प्रान्त

thumb|230px|सन् 2011 में दक्षिण अफ़्रीका के प्रान्त
दक्षिण अफ़्रीका प्रशासनिक रूप से नौ प्रान्तों में विभाजित है। हर प्रान्त में एक-सदन वाले विधानमंडल का प्रावधान है, जिसके सदस्यों को हर पाँच वर्षों में चुना जाता है।
स्टीरियोलिथोग्राफी

thumb|स्टीरियोलिथोग्राफी उपकरण
thumb|एक एस एल हिस्सा उत्पादित
thumb|
विभिन्न घटकों के साथ एक जटिल एसएलए 3 डी मुद्रित इलेक्ट्रॉनिक सर्किट बोर्ड पीसीबी के एक उदाहरण के अंतिम उत्पाद अनुकरण करने के लिए।
 स्टीरियोलिथोग्राफी (एसएलए या एसएल , यह भी ऑप्टिकल निर्माण के रूप में जाना जाता है, फोटो 
सम्पिण्डन ठोस फ्री -फार्म निर्माण, ठोस इमेजिंग, रैपिड प्रोटोटाइप , राल मुद्रण , और।  3 डी प्रिंटिग) का एक रूप है योगात्मक विनिर्माण प्रौद्योगिकी बनाने के लिए इस्तेमाल किया मॉडल, प्रोटोटाइप, 
पैटर्न, और परत फैशन से एक परत में उत्पादन भागों का उपयोग तस्वीर बहुलकीकरण, 
प्रकाश के गठन, एक साथ लिंक करने के अणुओं की जंजीरों का कारण बनता है जिसके द्वारा एक प्रक्रिया पॉलिमर. 
क्षेत्र में अनुसंधान 1970 के दशक के दौरान आयोजित की गई थी , लेकिन अवधि द्वारा गढ़ा गया था चार्ल्स ( चक ) डब्ल्यू हल 
1986 में वह इस प्रक्रिया का पेटेंट कराया है। वह तो सेट अप 
3 डी सिस्टम इंक
अपने पेटेंट का व्यवसायीकरण करने के लिए। 

* जैव चिकित्सा अनुप्रयोगों के लिए सूक्ष्म स्टीरियोलिथोग्राफी का वीडियो
केन्द्रीय शुष्क क्षेत्र अनुसन्धान संस्थान

केन्द्रीय शुष्क क्षेत्र अनुसन्धान संस्थान ( Central Arid Zone Research Institute / काजरी) की स्थापना भारत सरकार ने में1959 जोधपुर में की।

देश का 12% भौगोलिक क्षेत्र भारतीय शुष्क क्षेत्र के अन्तर्गत आता है जिसमें 31.7 मिलियन हे. गर्म रेगिस्तान तथा 7 मिलियन हे. ठण्डे रेगिस्तान के अन्तर्गत आता है। गर्म रेगिस्तानी क्षेत्र में कम उत्पादन और आधारभूत ढ़ाचे में कम और अनियमित वर्षा (100-420 मिमी/वर्ष) उच्च वाष्पन दर (1500-2000 मिमी/वर्ष) और मृदा और उर्वरता की खराब स्थितियाँ प्रमुख बाधाएँ हैं। स्थानीय निवासियों ने कृषि पशुपालन और वानिकी हेतु उचित भू प्रयोग और प्रबंधन पद्धतियाँ विकसित की परन्तु कालान्तर में वे बढ़ती आवश्यकताओं के कारण अपर्याप्त सिद्ध हुई। इसका परिणाम संसाधनों का अति-विदोहन हुआ जिसके परिणाम स्वरूप भूमि का तीव्रता से अवह्वास हुआ एवं उत्पादकता में कमी हुई। इस अवह्वास की प्रक्रिया को कम करने एवं संसाधनों के वैज्ञानिक एवं स्थाई प्रबंधन हेतु 1952 में मरू वनीकरण केन्द्र की स्थापना जोधपुर में की गई। जिसका बाद में विस्तार 1957 में मरू वनीकरण एवं मृदा संरक्षण केन्द्र के रूप में हुआ तथा अन्ततः भारतीय कृषि अनुसंधान परिषद्, नई दिल्ली के अधीन इसे केन्द्रीय शुष्क क्षेत्र अनुसंधान संस्थान (काजरी) के रूप में 1959 में पूर्ण संस्थान का दर्जा दिया गया। काजरी जोधपुर स्थित मुख्यालय में 6 संभाग है। इसके चार क्षेत्रीय अनुसंधान केन्द्र विभिन्न कृषि-जलवायु स्थितियों में स्थानाधारित समस्यानुगत अनुसंधान हेतु स्थित है।
लेसोथो

लेसोथो ( / एल ə रों यू टी यू / ( कड़ी=| इस ध्वनि के बारे में सुनो ) , सोथो उच्चारण:   ) आधिकारिक रूप से लेसोथो राज्य ( सोथो ) दक्षिण अफ्रीका की सीमा के भीतर एक एन्क्लेव देश है । यह सिर्फ से आकार में और इसकी आबादी लगभग 2 मिलियन है। इसकी राजधानी और सबसे बड़ा शहर मासेरू है । 

लेसोथो पहले बसुटोलैंड की ब्रिटिश क्राउन कॉलोनी थी, लेकिन इसने 4 अक्टूबर 1966 को यूनाइटेड किंगडम से स्वतंत्रता की घोषणा की। यह अब पूरी तरह से संप्रभु राज्य है जो संयुक्त राष्ट्र , राष्ट्रमंडल और दक्षिणी अफ्रीकी विकास समुदाय (SADC) का सदस्य है। "लेसोथो" नाम मोटे तौर पर "सेसोथो बोलने वाले लोगों की भूमि" का अनुवाद करता है।
ऊष्मा चालन

किसी पिण्ड के अन्दर सूक्ष्म विसरण तथा कणों के टक्कर के द्वारा जो ऊष्मा का अन्तरण होता है उसे ऊष्मा चालन (Thermal conduction) कहते हैं। यहाँ 'कण' से आशय अणु, परमाणु, इलेक्ट्रान और फोटॉन से है। 

चालन द्वारा ऊष्मा अन्तरण ठोस, द्रव, गैस और प्लाज्मा - सभी प्रावस्थाओं में होती है।
आयनन ऊर्जा

किसी विलगित (आइसोलेटेड) गैसीय अवस्था वाले परमाणु के सबसे शिथिलतः बद्ध (लूजली बाउण्ड) इलेक्ट्रान को परमाणु से अलग करने के लिये आवश्यक ऊर्जा, आयनन ऊर्जा ( ionization energy (IE)) या 'आयनन विभव' या 'आयनन एन्थैल्पी' कहलाती है।

formula_1.

जहाँ formula_2 किसी रासायनिक तत्त्व का गैसीय अवस्था में स्थित परमाणु है; E_i, आयनन ऊर्जा है जिसको प्रथम आयनन ऊर्जा भी कहते हैं। दूसरे सबसे शिलिलतः बद्ध इलेक्ट्रान को परमाणु से बाहर निकालने के लिये आवश्यक ऊर्जा को द्वितीय आयनन ऊर्जा कहते हैं। द्वितीय आयनन ऊर्जा, प्रथम आयनन ऊर्जा से अधिक होती है। 

आययन ऊर्जा को इलेक्ट्रान वोल्ट (eV) में, या 'जूल प्रति मोल' में व्यक्त किया जाता है। 
: 1 eV = 1,6 × 10-19 C × 1 V = 1,6 × 10-19 J
निकल रजत

right|thumb|300px|जर्मन सिल्वर के चम्मच और चाकू आदि
right|thumb|300px|जर्मन सिल्वर से बना यूक्रेन का सिक्का
निकल रजत (Nickel silver), ताँबे का एक मिश्रातु है जिसमें निकल और प्रायः जस्ता मिला होता है। प्रायः इसमें 60% ताँबा, 20% निकल और 20% जस्ता होता है। इसे 'जर्मन सिल्वर', नयी चाँदी, निकल पीतल, इलेक्ट्रम आदि नामों से भी जाना जाता है। इसे 'निकल चाँदी' इसलिये कहा जाता है क्योंकि यह चाँदी जैसा दिखता है। किन्तु इसमें चाँदी नहीं होता। इसके नाम में 'जर्मन' इसलिये आया है क्योंकि १९वीं शताब्दी में इसका विकास जर्मन धातुकर्मियों ने किया था।
भारतीय भेषजी परिषद

भारतीय भेषजी परिषद् (Pharmacy Council of India (PCI)) भेषजी अधिनियम, १९४८ के अन्तर्गत गठित भारत सरकार की सांविधिक निकाय है। इसका पहली बार गठन ४ मार्च १९४८ को हुआ था। यह भारत में फार्मेसी शिक्षा एवं व्यवसाय को स्नातक स्तर तक पहुंचाने व नियमन का कार्य करती है। 

यह भारत सरकार के अधीन भारतीय फार्मेसी परिषद अधिनियम, १९४८ की धारा-३ के अन्तर्गत भारतीय संसद में पास होने पर इसकी स्थापना हुई थी। इसकी स्थापना ४ मार्च १९४८ में की गई थी।
कृष्णिका विकिरण

right|thumb|300px|जैसे-जैसे ताप कम होता जाता है, कृष्णिका विकिरण वक्र का शिखर कम तीव्रता एवं अधिक तरंगदैर्घ्य की तरफ चलता जाता है।
यदि कोई वस्तु अपने पर्यावरण के साथ उष्मागतिक साम्य में हो तो उस वस्तु के अन्दर या उसके आसपास से निकलने वाले विद्युतचुम्बकीय विकिरण को कृष्णिका विकिरण (Black-body radiation) कहते हैं। किसी नियत एवं एकसमान ताप वाली कृष्णिका द्वारा उत्सर्जित विद्युतचुम्बकीय विकिरण 'कृष्णिका विकिरण' कहलाता है। कृष्णिका विकिरण का एक विशिष्ट स्पेक्ट्रम तथा तीव्रता होती है जो केवल उस वस्तु के तापमान पर निर्भर होता है।

ऐसा आदर्श पिंड जो हर प्रकार के आवृत्ति के विकिरणों को एक समान उत्सर्जित तथा अवशोषित करता है, कृष्णिका ( black body) कहा जाता है तथा इस पिंड से उत्सर्जित विकिरण को कृष्णिका विकिरण कहते हैं।
 वास्तव में ऐसा कोई पिण्ड नहीं होता जो पूर्णतः कृष्णिका जैसा व्यवहार करे। किन्तु कार्बन ब्लैक कृष्णिका के बहुत समान होता है। इसके अलावा सूक्ष्म छिद्रयुक्त कोई गुहा भी कृष्णिका का एक अच्छा भौतिक सन्नीकटन होती है। इसमें एक छिद्र के अलावा अन्य कोई द्वार नहीं होता। गुहा में प्रवेश करने वाली कोई भी किरण गुहा की भीतरी दीवारों से परावर्तित होती रहती है और अन्त में गुहा की दीवार द्वारा अवशोषित हो जाती है। कृष्णिका, विकिरणी ऊर्जा की आदर्श रेडिएटर भी होती है; इससे अतिरिक्त कृष्णिका अपने परिवेश के साथ तापीय साम्य में होती है। यह दिए गए समय में प्रति ईकाई क्षेत्रफल में इतनी उर्जा विसरित करती है जितनी उसने परिवेश से अवशोषित की थी।

कृष्णिका से उत्सर्जित प्रकाश की मात्रा तथा उसका स्पेक्ट्रम में वितरण केवल उसके ताप पर निर्भर करता है। दिए गए तापमान पर, उत्सर्जित विकिरण की तीव्रता तरंग-दैर्ध्य के बढ़ने के साथ बढ़ती है। किसी एक तरंग-दैर्ध्य पर यह अधिकतम होती है, उसके बाद तरंग दैर्ध्य के और बढ़ाने पर वह घटनी शुरू होती है, एवं जैसे-जैसे ताप बढ़ता है वक्र का मैक्सिमा लघु तरंग-दैर्ध्य की ओर स्थानांतरित हो जाता है।
यलम्बर

<noinclude>

यलम्बर नेपाल के प्रथम किरात राजा थे। उनको महाभारत में बर्बरीक नाम से जाना जाता है। वे प्रथम किराँती राजा थे जिन्होने गोपाल वंश को पराजित करके 800बी .सी मे काठमाण्डू उपत्यका में किरात वंश की स्थापना की थी। और उनका किरात साम्राज्य पश्चिम मे त्रिशूली नदी से पुर्व मे भारत के तिस्ता नदी तक फैला हुवा था

सभी ३२ किरात राजाओं की सूची नीचे दी गयी है-
# राजा श्री यलम्बर - ९० वर्ष, 
# राजा श्री पेलं - ८१ वर्ष, 
# राजा श्री मेलं - ८९ वर्ष, 
# राजा श्री चंमिं - ४२ वर्ष, 
# राजा श्री धस्कं - ३७ वर्ष, 
# राजा श्री वलंच - ३१ वर्ष ६ महीना, 
# राजा श्री हुतिं - ४० वर्ष ८ महीना, 
# राजा श्री हुरमा - ५० वर्ष, 
# राजा श्री तुस्के - ४१ वर्ष ८ महीना, 
# राजा श्री प्रसफुं - ३८ वर्ष ६ महीना, 
# राजा श्री पवः - ४६ वर्ष, 
# राजा श्री दास्ती - ४० वर्ष, 
# राजा श्री चम्ब - ७१ वर्ष, 
# राजा श्री कंकं - ५४ वर्ष, 
# राजा श्री स्वनन्द - ४० वर्ष ६ महीना, 
# राजा श्री फुकों - ५८ वर्ष, 
# राजा श्री शिंघु - ४९ वर्ष ६ महीना, 
# राजा श्री जुलम् - ७३ वर्ष ३ महीना, 
# राजा श्री लुकं - ४० वर्ष, 
# राजा श्री थोरम् - ७१ वर्ष, 
# राजा श्री थुको - ८३ वर्ष, 
# राजा श्री वर्म्म - ७३ वर्ष ६ महीना, 
# राजा श्री गुंजं ७२ वर्ष ७ महीना, 
# राजा श्री पुस्क - ८१ वर्ष, 
# राजा श्री त्यपमि - ५४ वर्ष, 
# राजा श्री मुगमम् - ५८ वर्ष, 
# राजा श्री शसरू - ६३ वर्ष, 
# राजा श्री गंणं - ७४ वर्ष, 
# राजा श्री खिम्बुं - ७६ वर्ष, 
# राजा श्री गिरीजं - ८१ वर्ष, 
# राजा श्री खुरांज - ७८ वर्ष, 
# राजा श्री गस्ती - ८५ वर्ष
बांटूस्तान

बांटूस्तान (Bantustan) उन क्षेत्रों को कहा जाता था जहाँ अपार्थाइड नामक रंगभेद नीति के अंतर्गत दक्षिण अफ़्रीका की श्वेतवर्णीय तानाशाही सरकार ने कृत्रिम रूप से कुछ तथाकथित देशों की स्थापना कर दी थी और यह कहना आरम्भ कर दिया था कि दक्षिण अफ़्रीका के श्यामवर्णी लोग दक्षिण अफ़्रीका के नागरिक नहीं बल्कि इन छोटे अलग देशों के नागरिक हैं। दक्षिण अफ़्रीका में अफ़्रीकी श्यामवर्णी लोगों की भारी बहुसंख्या थी और इन बांटूस्तानों को बनाकर श्वेतवर्णीय व्यवस्था इस तथ्य को झुठलाने का प्रयास कर रही थी। यही बांटूस्तान की नीति दक्षिण-पश्चिमी अफ़्रीका में भी अपनाई गई जहाँ दक्षिण अफ़्रीका का क़ब्ज़ा था और आज नामीबिया कहलाता है।

कुल मिलाकर दस बांटूस्तान दक्षिण अफ़्रीका में और दस बांटूस्तान दक्षिण-पश्चिमी अफ़्रीका में स्थापित किये गये। अक्सर यह कई छोटे हिस्सों में खंडित थे। दक्षिण अफ़्रीका के सिवाय विश्व के किसी भी अन्य देश ने इन्हें मान्यता नहीं दी और इनकी स्थापना को कालों पर हो रहे अत्याचार का ही भाग ठहराया। १९९४ में जब दक्षिण अफ़्रीका में रंगभेद से मुक्ति हुई तो नये संविधान में इन बांटूस्तानों का तुरंत अंत कर दिया गया। इनके क्षेत्रों को दक्षिण अफ़्रीका के पुनर्गठित प्रान्तों में विलय कर दिया गया।
अरुण बाला

डॉ अरुण बाला एक शिक्षाविद एवं दार्शनिक हैं। विज्ञान दर्शन एवं विज्ञान का इतिहास उनके विचारों के केन्द्रबिन्दु हैं। वैज्ञानिक क्रांति के विचार को वे अस्वीकार करते हैं।

अरुण बाला ने सिंगापुर के राष्ट्रीय विश्वविद्यालय में कई वर्षों तक दर्शनशास्त्र का शिक्षण किया। सम्प्रति वे कनाडा के टोरन्टो विश्वविद्यालय में अभ्यागत आचार्य (visiting professor) हैं। उन्होने कई अन्तरराष्ट्रीय संस्थानों में काम किया है।

अपनी पुस्तक "आधुनिक विज्ञान के जन्म में सभ्यताओं का संवाद" (The Dialogue of Civilizations in the Birth of Modern Science) में इतिहास के यूरोकेन्द्रित संकल्पनाओं को चुनौती देते हैं और यह दर्शाते हैं कि दर्शन, गणित, ब्रह्माण्डशास्त्र, तथा भौतिकी के क्षेत्र में चीनी, भारतीय, अरबी और प्राचीन इजिप्ट आदि देशों में उपजे विचारों ने आधुनिक विज्ञान को जन्म दिया।
विनोद बाला अरुण

डॉ विनोद बाला अरुण हिन्दी, संस्कृत तथा भारतीय दर्शन की विदुषी हैं। सन् २००२ से २०१० तक मॉरीसस विश्वविद्यालय के भारतीय दर्शन विभाग में उन्होने वरिष्ट प्रवक्ता के रूप में अध्यापन किया। इसके पश्चात वे विश्व हिन्दी सचिवालय की प्रथम महासचिव बनीं। सम्प्रति वे रामायण केन्द्र की उपाध्यक्षा हैं जिसकी स्थापना २००१ में मॉरीशस की सरकार द्वारा किया गया था। वे मॉरीशस की संस्कृत प्रचार समित की अध्यक्षा भी हैं।

डॉ॰ विनोद बाला अरुण ने ‘वाल्मीकि रामायण और रामचरितमानस के नैतिक मूल्य और उनका मॉरीशस के हिंदू समाज पर प्रभाव’ पर पी-एच.डी. की है। वे महात्मा गांधी संस्थान में संस्कृत और भारतीय दर्शन की वरिष्ठ व्याख्याता रह चुकी हैं। वे भारत और मॉरीशस के संयुक्त सहयोग से स्थापित ‘विश्व हिंदी सचिवालय’ की प्रथम महासचिव रहीं। सेवा-निवृत्ति के बाद संप्रति ‘रामायण सेंटर’ की उपाध्यक्षा का दायित्व मानद रूप में सँभाल रही हैं। उनकी सामाजिक, सांस्कृतिक और साहित्यिक गतिविधियाँ बहुआयामी हैं। वे सामाजिक, सांस्कृतिक और दार्शनिक विषयों पर प्रवचन करती हैं। रेडियो पर नवनीत, चयनिका, प्रार्थना, जीवन ज्योति और आराधना कार्यक्रमों में क्रमशः भक्त कवियों के पदों की व्याख्या, हिंदी साहित्य की विवेचना, उपनिषदों की व्याख्या द्वारा भारतीय दर्शन का तत्त्व चिंतन व संस्कृत की सूक्तियों का आधुनिक संदर्भों में मूल्यांकन और भक्ति गीतों का भाव निरूपण करती हैं।
राम मनोहर लोहिया अस्पताल

अंगूठाकार|दिल्ली
राम मनोहर लोहिया अस्पताल दिल्ली का एक प्रमुख अस्पताल है। पहले इसका नाम 'विलिंग्टन अस्पताल' था। इसकी स्थापना २०वीं शताब्दी के आरम्भ में हुई थे। यह ब्रीतिश सरकार द्वारा अपने कर्मचारियों के लिये स्थापित किया गया था। इसमें आरम्भ में ५४ बिस्तर थे। 

भारत की स्वतंत्रता के पश्चात् इसका नियंत्रण नई दिल्ली नगर पालिका समिति को अन्तरित किया गया। 1954 में इसका नियंत्रण पुनः स्वतंत्र भारत की केन्द्र सरकार को अन्तरित कर दिया गया। तत्पश्चात इस अस्पताल का निरन्तर विकास होता गया। वर्तमान समय में 30 एकड़ भूमि में फेले इस अस्पताल में 1216 विस्तर हैं। 

यह अस्पताल नई दिल्ली एवं केन्द्रीय दिल्ली की जनता के अतिरिक्त अन्य क्षेत्रों तथा दिल्ली के बाहर से आने वाले रोगियों को भी उपचार संबंधी सेवाएँ उपलब्ध कराता है। इसके उपचर्या गृह में के.स.स्वा.यो. (CGHS) के लाभार्थियों के लिए 71 बिस्तर हैं जिसमें मातृत्व उपचर्यागृह भी शामिल है। यह पूर्णतया भारत सरकार द्वारा (स्वास्थ्य एवं परिवार कल्याण मंत्रालय) द्वारा वित्त पोषित है। इस अस्पताल के आपातकालीन विभाग में आने वाले किसी भी रोगी के उपचार के लिए इन्कार नहीं किया जाता। यहाँ एक नॉन-इन्वेसिव हृदयरोग प्रयोगशाला एवं हृदयकैथ प्रयोगशाला है, जिसमें टीएमटी, ईको-कार्डियोग्राफी, कोरोनरी एंजियोग्राफी एवं पेस मेकर लगाने की सुविधा उपलब्ध है। हृद वक्ष वाहिका शल्यचिकित्सा, तंत्रिका शल्यचिकित्सा की सुविधाएं इस अस्पताल में उपलब्ध हैं।
इस अस्पताल में कायचिकित्सा, शल्यचिकित्सा, अस्थिरोग एवं बालरोग संबंधी आपातकालीन सेवाएँ 24 घन्टे उपलब्ध होती हैं। अन्य विशेषज्ञता संबंधी सेवाएं भी संबंधित विशेषज्ञ को बुलाए जाने पर उपलब्ध करवाई जाती हैं। प्रयोगशाला, एक्स-रे, सी.टी.स्कैन, अल्ट्रासाऊंड ब्लड-बैंक एवं एम्बुलेंस जैसी सभी सहायक सेवाएं 24 घन्टे उपलब्ध रहती हैं। गम्भीर हृदय रोगियों एवं गैर-हृद रोगियों के लिए इस अस्पताल में एक हृद-देखभाल एकक एवं गहन देखभाल एकक उपलब्ध हैं। अस्पताल में आपदा क्रियान्वयन योजना (disaster action plan) लागू की गई है जिसके अन्तर्गत यहाँ आपदा विस्तर उपलब्ध हैं जिन्हें वड़ी संख्या में हताहत रोगियों के लिए अथवा आपदा के समय प्रयोग में लाया जाता है।

इस अस्पताल द्वारा एक वर्ष में लगभग 18 लाख रोगियों को बहिरंग रोगी विभाग में, अस्पताल में भर्ती लगभग 67,000 रोगियों को और आपातकालीन विभाग में आनेवाले लगभग 3 लाख रोगियों को सेवाएं उपलब्ध करवाई जाती हैं। लगभग 10,000 पीत ज्वर टीकाकरण एवं 915 प्रसव मामले किए जाते हैं। इसी प्रकार लगभग 5,000 सी.टी.स्कैन, 1.70 लाख एक्स-रे, 28 लाख प्रयोगशाला संबंधी जाँचें एवं लगभग 17,000 अल्ट्रासाऊंड किए जाते हैं। इस अस्पताल में प्रतिवर्ष लगभग 9,000 वृहद वं 40,000 लघु शल्यक्रियाएँ की जाती हैं।

सुदृढ़ कचरा निपटान प्रणाली के लिए अस्पताल में दो इंसिनरेटर, एक माइक्रोवेव मशीन एवं दो प्लास्टिक श्रेडर उपलब्ध हैं।
२०१० आईसीसी विश्व ट्वेन्टी २०

२०१० आईसीसी विश्व ट्वेन्टी २० आईसीसी विश्व ट्वेन्टी २० तीसरा संस्करण था। जो की वेस्ट इंडीज़ की मेजबानी में खेला गया था। इसकी शुरुआत ३० अप्रैल को हुई थी तथा फाइनल मैच १६ मई को खेला गया था। इस विश्व कप में कुल १२ टीमों ने माग लिया था। फाइनल मैच इंग्लैंड ने जीता था तथा इंग्लैंड के ही केविन पीटरसन को "मैन ऑफ़ द टूर्नामेंट" घोषित किया गया था।

आईसीसी विश्व ट्वेन्टी २० की शुरुआत २००७ में हुई थी। जिसमें भारत को विजय मिली थी।
मर्यादा - लेकिन कब तक

अंगूठाकार|इन्द्रानि हलदर

मर्यादा - लेकिन कब तक भारतीय हिन्दी नाट्य धारावाहिक है, जिसका प्रसारण स्टार प्लस पर 18 अक्टूबर 2010 से शुरू हुआ। इसका निर्माण टोनी सिंह और दीया सिंह ने किया है। इसका प्रसारण 25 जनवरी 2012 को समाप्त हुआ। इसके बाद सजदा तेरे प्यार में ने इसकी जगह ले ली। लेकिन बाद में सजदा तेरे प्यार में धारावाहिक का प्रसारण 10 बजे दिखाये जाने वाले धारावाहिक नव्या के स्थान पर होने लगा और यह धारावाहिक शाम 6 बजे प्रसारित होने लगा। इसके बाद इसे छः महीने दिखाया जाना था, लेकिन इसके निर्माता ने इसे समाप्त करने का निर्णय लिया और 13 अप्रैल 2012 को इसका अन्तिम प्रसारण हुआ।
केन्द्रीय सरकार स्वास्थ्य योजना

केन्द्रीय सरकार स्वास्थ्य योजना (Central Government Health Scheme (CGHS)) भारत सरकार के स्वास्थ्य एवं परिवार कल्याण मंत्रालय द्वारा संचालित एक स्वास्थ्य योजना है। यह १९५४ में आरम्भ किया गया था। इसका उद्देश्य भारत के केन्द्रीय सरकार के कर्मचारियों, पेंशनधारियों, तथा उनके आश्रितों को सम्पूर्ण स्वास्थ्य सेवा उपलब्ध कराना है। यह सेवा निम्नलिखित नगरों में उपलब्ध है-
: इलाहाबाद, अहमदाबाद, बंगलुरु, भुवनेश्वर, भोपाल, चण्डीगढ़, दिल्ली, देहरादून, मुम्बई, कोलकाता, हैदराबाद, जयपुर, जबलपुर, लखनऊ, चेन्नै, नागपुर, पटना, पुणे, कानपुर, मेरठ, तिरुवनन्तपुरम, गौहाटी, राँची, शिलांग, जम्मू।
ट्राइलोबाइट

ट्राइलोबाइट (Trilobite) विलुप्त प्राणियों की एक श्रेणी है जो समुद्री सन्धिपाद (arthropod, अर्थोपोडा) थे। वे सबसे पहले कैंब्रियन कल्प के शुरुआती काल में आज से ५२.१ करोड़ वर्ष पहले उत्पन्न हुए और भी पुराजीवी महाकल्प (पैलिओज़ोइक) काल में फैले और विविध हुए। उसके बाद उनकी जातियों की धीरे-धीरे विलुप्ति होने लगी और डिवोनी कल्प (Devonian) में उनके प्रोटिड (Proetida) गण (order) को छोड़कर बाकी सभी प्रकार के ट्राइलोबाइट विलुप्त हो गये। फिर आज से लगभग २५ करोड़ वर्ष पूर्व की पर्मियन-ट्राइऐसिक विलुप्ति घटना में सभी ट्राइलोबाइट हमेशा के लिये विलुप्त हो गये। अपने अस्तित्व के काल में वे बहुत ही सफल प्राणी थे और २७ करोड़ सालों तक वे विश्व के सागरों-महासागरों में फैलते-फिरते रहे।

ट्राइलोबाइटों का पुराजीव कल्प के प्रथम महायुग कैंब्रियन में साम्राज्य था। इस युग में इनकी संख्या इतनी अधिक थी कि यह साधारणतया 'ट्राइलोबाइटा का युग' कहलाता है। ये साधारणतया दो से तीन इंच तक लंबे होते थे, किंतु कुछ दो फुट से भी अधिक बड़े थे। यह अनुमान किया जाता है कि ये ऐरैक्जिडा (Arachnida) और क्रस्टेशिया (Crustacea) के पूर्वज थे। इनका शरीर दो भागों में विभाजित था : शीशवक्ष ( प्रोसामा, Prosoma) और उदर (ऑपिस्थोसोमा, opisthosoma)। शीशवक्ष में पाँच खंड होते हैं, जिनकी पृष्ठियों का समेकन हो जाता है इस प्रकार एक ढालाकार अंग (केरापेस, carapace) सा बन जाता है। इसी पर संयुक्त नेत्र भी रहते है, मुख इसी के नीचे की ओर लगभग मध्य में होता है। मुख के अगले सिरे की और लेब्रम (labrum) और पिछले सिरे पर लेबियम (labium) होता है। मुख के आगे की ओर एक जोड़ी लंबी अनेक खंडवाली श्रंगिका होती है। मुख के पीछे की ओर चार जोड़ी अवयव होते हैं, जिनके निकटतम खंड कॉक्सा (coxa) कहलाते हैं जो जबड़ों का काम करते हैं। इसके अतिरिक्त प्रत्येक अवयव का शेष भाग दो शाखाओं में विभाजित रहता है- एक एंडॉपोडाइट (endopodite) कहलाता है और रेंगने का कार्य करता है तथा दूसरा एक्सोपोडाइट (exopodite), जिसपर ब्रैकियल फिलामेंट (branchial filaments) लगे होते हैं और श्वसन का कार्य करते हैं। उदरखंड़ों की संख्या में अनेक भिन्नताएँ पाई जाती हैं। प्रारंभिक ट्राइलोबाइटा में इनकी संख्या बहुत थी। ये खंड एक पंक्ति में क्रम से जुड़े रहते हैं। उदर के प्रत्येक खंड में, अंतिम खंड के अतिरिक्त, एक जोड़ी अवयव होता है। इनका आकार तथा कार्य शीशवक्ष के अवयवों जैसा ही होता है। उदर का अंतिम खंड टेलसन (telson) कहलाता है। इसी पर गुदा होती है और कभी एक पश्चगुदा काँटा भी होता है। प्रारंभिक ट्राइलोबाइटाओं के पश्चात् जिन ट्राइलोबाइटाओं का विकास हुआ, उनमें शरीरखंडों की संख्या केवल १८ या १९ ही थी, पश्च भाग के कुछ खंडों में अवयव भी नहीं थे तथा इन अवयवों के आकारों और कार्यों में भी कुछ अंतर आ गया था। शीशवक्ष के अवयवों ने बहुत कुछ श्वसन कार्य करना बंद कर दिया था, किंतु ये चलने, लटकने और भोजन को मुख में ले जाने के लिये अधिक उपयुक्त बन गए थे। उदर के अवयवों ने अपना श्वसन तथा चलन कार्य यथावत् रखा था।
२०१२ आईसीसी विश्व ट्वेन्टी २०

२०१२ आईसीसी विश्व ट्वेन्टी २० आईसीसी विश्व ट्वेन्टी २० क्रिकेट का चौथा संस्करण था जो कि श्रीलंका ने आयोजित किया था तथा इसका फाइनल वेस्ट इंडीज़ टीम ने जीता था। टूर्नामेंट की शुरुआत १८ सितम्बर २०१२ को पहला मैच खेला गया था एवं ७ अक्टूबर को फाइनल मैच का आयोजन हुआ था।
 प्रतियोगिता में चार ग्रुप रखे गए जिसमें हर ग्रुप में तीन - तीन टीमें रखी गई। मैचों की समय चारणी २१ सितम्बर २०११ को ही घोषित करदी थी।
गोनेर

गोनेर राजस्थान के सांगानेर तहसील एवं बगरु विधानसभा क्षेत्र में स्थित एक कस्बा है जो जयपुर से लगभग 18 किलोमीटर दूर दक्षिण दिशा में स्थित है। यह 'जयपुर का वृंदावन' के नाम से प्रसिद्ध धार्मिक एवं शैक्षणिक नगरी है। एक ओर जहां प्रसिद्ध ऐतिहासिक मंदिर स्थित है वहीं दूसरी और यहां राज्य स्तरीय एवं जिला स्तरीय शैक्षणिक संस्थान स्थित हैं।
यहां गोनेर में ही देश मेंं सर्वप्रथम राज्य क्रीड़ा परिषद ने 1966 मेंं ग्रामीण खेलों का आयोजन किया था।
प्रमुख दर्शनीय स्थल-
# श्री लक्ष्मी जगदीश महाराज मंदिर
# नारायण दास की बावड़ी
# शिव मंदिर की बावड़ी
# जगन्नाथ सागर
# श्री देवादास जी महाराज की छतरी
# श्री गोपाल जी का मंदिर
# श्री पंचमुखी हनुमान मंदिर
# श्री विजय हनुमान मंदिर
# श्री खेड़ाखूंट हनुमान मंदिर
# श्री बगीची वाले हनुमान जी का मंदिर
# पहाड़ी बाबा आश्रम
# कपिल मुनि आश्रम 
# गोनेर का प्राचीन गढ़
# गंगा माता का मंदिर

;आवागमन के साधन -
1. गोनेर - वाटिका ग्रीन लो-फ्लोर बस सेवा [27A]

वाया -अजमेरी गेट, सांगानेरी गेट, टनल, लूनियावास, दांतली, सिरोली

2. गोनेर- मीनावाला ग्रीन लो-फ्लोर बस सेवा 11

वाया- अजमेरी गेट, रामबाग, दुर्गापुरा, सांगानेर, कुम्भा मार्ग, सीतापुरा, महात्मा गांधी अस्पताल, विधानी
अल्फागो

अल्फागो (अंग्रेज़ी: AlphaGo) एक "कम्प्यूटर प्रोग्राम" है। इसका निर्माण अमेरिकी कंपनी गूगल डीपमाइंड ने किया है। जो एक गो नामक खेल को खेलता है। अक्टूबर 2015 में यह पहला प्रोग्राम बना जो किसी व्यावसायिक व्यक्ति जो उस खेल में बहुत अच्छा है, उसे हरा दिया। इसमें इसका आकार 19x19 आकार का था। इसका निर्माण मनुष्य की बुद्धि के जैसे ही मशीन में भी कृत्रिम बुद्धि के निर्माण करने हेतु किया गया है।

मार्च 2016 में इसने गो में दूसरे सबसे ज्यादा ख़िताब जीतने वाले खिलाड़ी ली सीडोल को हराया, जिससे ये किसी पेशेवर गो खिलाडी को हराने वाला पहला कम्प्यूटर प्रोग्राम बना।
बिग बॉस 4

बिग बॉस 4 भारतीय वास्तविक कार्यक्रम है, जो बिग बॉस का चौथा संस्करण है। इसका प्रसारण 3 अक्टूबर 2010 से कलर्स पर शुरू हुआ। यह इसके पिछले तीन संस्करणों में सबसे अधिक समय तक चला और 8 जनवरी 2011 को समाप्त हुआ। इसके प्रस्तोता सलमान खान थे।

इसमें कुल 14 प्रतिभागियों ने हिस्सा लिया था। जो मुंबई के पूर्व में 100 किलोमीटर दूर एक घर में रह रहे थे। यह कुल 96 दिन तक घर में कुल 32 कैमरे के देख रेख में थे। इसमें से अश्मित पटेल, डॉली बिंद्रा, श्वेता तिवारी और द ग्रेट खली ही अंतिम तक पहुँच पाये। इसमें श्वेता तिवारी विजेता चुनी गई और उन्हें इनाम में ₹1 करोड़ रुपये मिले। उनके साथ द ग्रेट खली दूसरे स्थान पर रहे।
बिग बॉस 7

बिग बॉस 7 भारतीय वास्तविक कार्यक्रम है, जो बिग बॉस का 7वां संस्करण है। यह 15 सितम्बर 2013 से कलर्स पर शुरू हुआ। इसमें सलमान खान प्रस्तोता थे। वे इससे पहले भी बिग बॉस के पिछले तीन संस्करण में प्रस्तोता रह चुके हैं। यह कार्यक्रम कुल 15 सप्ताह (104 दिन) तक चला और 28 दिसम्बर 2013 को समाप्त हुआ। यह कार्यक्रम 15 सितम्बर से हर दिन रात को 9 बजे प्रसारित होता था।

इसमें गौहर खान को विजेता घोषित किया गया और तनिशा मुखर्जी दूसरे स्थान पर रहीं।
माहिष्मती

माहिष्मती (अंग्रेजी; Mahishmati) प्राचीन भारत की एक नगरी थी जिसका उल्लेख महाभारत तथा दीर्घनिकाय सहित अनेक ग्रन्थों में हुआ है। अवन्ति महाजनपद के दक्षिणी भाग में यह सबसे महत्वपूर्ण नगरी थी। बाद में यह अनूप महाजनपद की राजधानी भी रही। यह नगरी वर्तमान समय के मध्य प्रदेश में नर्मदा नदी के तट पर स्थित महेश्वर नगर और उसके आस पास के क्षेत्र तक फ़ैली थी कहा जाता है कि यह नगरी १४ योजन की होकर पांडव कालीन शिव मंदिर वाला गाँव चोली(तहसील महेश्वर, जिला खरगोन,मध्यप्रदेश) तक फ़ैली हुई थी | महेश्वर के समीप ही , नर्मदा नदी के तट पर स्थित नगर मंडलेश्वर में आदि गुरु शंकराचार्य और मंडन मिश्र के मध्य विश्व प्रसिद्द शास्त्रार्थ हुआ था | उक्त स्थान वर्तमान में छप्पन देव मंदिर कहलाता है |"माहिष्मती नामक नगर" की स्थापना नर्मदा नदी के किनारे "हैहय वंश" के राजा 'महिएतम' ने की थी। कार्त्तवीर्य् अर्जुन (सहस्त्रबाहू)हैहय वंश का प्रतापी राजा हुआ करता था।
दल्हेड़ी

दल्हेड़ी भारत के उत्तरप्रदेश राज्य के सहारनपुर ज़िले का एक गांव है। 2011 की जनगणना के अनुसार दल्हेड़ी की जनसंख्या ४८४० है। जानकारी के रूप में दल्हेड़ी गांव का पिनकोड २४७४५२ है।
सोनार

[[इण्डोनेशिया]] के [[सुमात्रा]] में कार्य करते सोनार
सोना (स्वर्ण) चाँदी तथा अन्य बहुमूल्य धातुओं से आभूषण आदि बनाने का कार्य करने वाले और सोने-चाँदी, बहुमूल्य रत्नों के व्यापार करने वाले तथा गहना गिरवी रखकर ब्याज पर पैसा देने वाले को सोनार कहते हैं। भारत में सोनार "वैश्य बनिया" पोद्दार की उपजातियों में से एक है। 'सोनार' को सेठ,मारवाड़ी, साहूकार, स्वर्णकार, सर्राफ, भामाशाह, सोनी, जौहरी, सुनार और लाला भी कहते हैं। दूसरे देशों में भी सोनार होते हैं जिन्हें अलग-अलग नामों से जाना जाता है।

* राज बब्बर, फ़िल्म अभिनेता, सांसद
वृंदावन चन्द्रोदय मंदिर

वृंदावन चन्द्रोदय मंदिर उत्तर प्रदेश के वृन्दावन में भगवान कृष्ण को समर्पित एक मंदिर है जो अभी निर्माणाधीन है। इसे इस्काॅन की बैंगलोर इकाई के संकल्पतः कुल ₹३०० करोड़ की लागत से निर्मित किया जा रहा है। इस मंदिर के मुख्य आराध्य देव भगवान कृष्ण होंगे। इस मंदिर का सबसे विशिष्ट आकर्षण यह है कि योजनानुसार इस अतिभव्य मंदिर की कुल ऊंचाई करीब ७०० फुट यानी २१३ मीटर (जो किसी ७०-मंजिला इमारत जितना ऊंचा है) होगी जिस के कारण पूर्ण होने पर, यह विश्व का सबसे ऊंचा मंदिर बन जाएगा। इसके गगनचुम्बी शिखर के अलावा इस मंदिर की दूसरी विशेष आकर्षण यह है की मंदिर परिसर में २६ एकड़ के भूभाग पर चारों ओर १२ कृत्रिम वन बनाए जाएंगे, जो मनमोहक हरेभरे फूलों और फलों से लदे वृक्षों, रसीले वनस्पति उद्यानों, हरी लंबी चराईयों, हरे घास के मैदानों, फलों का असर पेड़ों की सुंदर खा़काओं, पक्षी गीत द्वारा स्तुतिगान फूल लादी लताओं, कमल और लिली से भरे साफ पानी के पोखरों एवं छोटी कृत्रिम पहाड़ियों और झरनों से भरे होंगें, जिन्हें विशेश रूप से पूरी तरह हूबहू श्रीमद्भागवत एवं अन्य शास्त्रों में दिये गए, कृष्णकाल के ब्रजमंडल के १२ वनों (द्वादशकानन) के विवरण के अनुसार ही बनाया जाएगा ताकी आगंतुकों (श्रद्धालुओं) को कृष्णकाल के ब्रज का आभास कराया जा सके। ५ एकड़ के पदछाप वाला यह मंदिर कुल ६२ एकड़ की भूमि पर बन रहा है, जिसमें १२ एकड़ पर कार-पार्किंग सुविधा होगी, और एक हेलीपैड भी होगा।
नौभार पंथ

नौभार पंथ मॅलानिशियाई और ओशिआनिया के अन्य द्वीपों का तकनीक में अग्रसर उपनिवेशवादीयों के साथ आमना-सामना होने पर विकसित हुए कुछ धर्मों को कहते हैं। ये धर्म इस आस्था पर आधारित हैं कि कुछ धार्मिक अनुष्ठान करने से उनके द्वीप पर नौभार भेज दिया जाएगा।
श्रेणी:धर्म
यूरोपीय शरणार्थी संकट

upright=1.35|right|thumb|सीरिया और इराक के शरणार्थियों से भरी एक नाव
यूरोपीय शरणार्थी संकट सन् 2015 में शुरू हुआ जब बहुत बड़ी संख्या में रिफ्यूजी यूरोप आने लगे।
डिकेथलॉन

डिकेथलॉन (Decathlon) समूह खेलकूद के लिए वस्त्र और उपादान सामग्री बनाने वाले कई ब्रांडों का समूह है। इसकी स्थापना फ़्रांस में १९७६ में हुई थी। १९९० के दशक में यूरोप के अन्य हिस्सों में इसका विस्तार हुआ। चीन में २००३ में तथा भारत में २००९ में आया। 

ये जिम, एथेलेटिक्स, क्रिकेट, टेनिस, फुटबॉल, साईकलिंग, पर्वतारोहण आदि के लिए कपड़े, जूते, आदि बनाता है। इन कपड़ो में हल्का होना और पसीने को आसानी से निजात पाना एक महत्वपूर्ण ज़रूरत हैं। इसके आलावे कपड़ों और जूतों आदि का दीर्घकाल तक चलना भी ग्राहकों को आकर्षित करता है। इसलिए इनके उत्पादों में पॉलीमर का प्रयोग बहुत होता है - नाईलॉन और पॉलीएस्टर जैसे पॉलीमर का। 

इसके प्रमुख brands में - Artengo (Racquets and tennis equipments), Domyos (टी-शर्ट्स आदि) और Quechua हैं।
अनुदैर्घ्य तरंग

right|thumb|300px
अनुदैर्घ्य तरंगे (Longitudinal waves ; अनुदैर्घ्य = लम्बाई की दिशा में) वे तरंगें हैं जिनमें माध्यम के कणों का विस्थापन तरंग की गति की दिशा या उसके विपरीत दिशा में ही होता है। इन्हें "एल तरंगें" भी कहते हैं। यांत्रिक अनुदैर्घ्य तरंगों को 'संपीडन तरंगें' (compressional waves) भी कहते हैं क्योंकि इन तरंगों के संचरण के कारण माध्यम के अन्दर संपीडन (compression) और विरलन (rarefaction) का निर्माण होता है।

अनुप्रस्थ तरंगें (transverse wave) इससे अलग प्रकार की तरंगें हैं जिनमें कणों के कम्पन की गति, तरंग के संचरण की गति के लम्बवत होती है।
वीर दास

वीर दास (जन्म ३१ मई १९७९) में हुआ था ये एक भारतीय बॉलीवुड फ़िल्म अभिनेता है। इन्होंने अपने फ़िल्मी कैरियर की शुरुआत २००७ में की थी। 
वीर दास एक "मंच पर कॉमेडी करने वाले हास्य कलाकार" है। साल २०१३ में गो गोआ गोन २०१४ में शादी के साइड इफेक्ट जैसी फ़िल्मों में काम किया है। इनके अलावा ये टेलीविजन कार्यक्रमों में भी काम कर चूके है। 
साल २०१६ में इन्होंने वयस्क एवं हास्य फ़िल्म मस्तीज़ादे फ़िल्म में भी अभिनय किया है फ़िल्म में तुषार कपूर एवं सन्नी लियोन भी है।
आरणमुल कनाटी

right|thumb|300px|आरणमुल दर्पण
आरणमुल कनाटी (मलयालम: ആറന്മുളക്കണ്ണാടി / आऱन्मुळक्कण्णाटि , अर्थ "आरणमुल आईना") केरल के आरणमुल नामक गाँव में हाथों के साथ बनाया जाने वाला एक विशेष दर्पण है जिसे बनाने के लिए धातुओं के घोल का प्रयोग किया जाता है। धातुओं के मिश्रण के साथ बने होने के कारण यह साधारण शीशों से अलग है। इसे बनाने में प्रयुक्त धातुओं के मिश्रण के बारे में पूरे तौर पर कोई जानकारी नहीं मिलती और इसे विश्वकर्मा (मलयालम വിശ്വകർമ്മജർ) परिवार के रहस्य के तौर पर बचा कर रखा जा रहा है। धातुविज्ञानियों का कहना है कि इसमें तांबे और टिन के मिश्रण का प्रयोग किया गया है। इसके बाद इसको कई दिन पालिश करने के बाद चमकाया जाता है। यह ८ प्रमुख्य वस्तुओं "अष्टमंगल्यम" में से एक है जो केरल में एक दुल्हन के लिए शुभ मानी जाती हैं।
पीत विषाणु

पीत विषाणु () फ़्लैविविरिडेई विषाणु परिवार "Flaviviridae" के विषाणुओं की एक जाति है। इस प्राजाति में पश्चिमी नील विषाणु ("West Nile virus"), डेंगी विषाणु, टिक-बॉर्न मेनिनगो इंसेफ़लाइटिस विषाणु ("tick-borne encephalitis virus"), पीत जवर विषाणु, ज़ीका विषाणु और कई अन्य विषाणु होते हैं जो इंसेफ़लाईटिस, दिमागी बुखार जैसी खतरनाक बीमारियों का कारण बनते हैं। 

पीत विषाणु का नाम पीलिया या पीत ज्वर के विषाणू के नाम से पडा है जो कि इसी विषाणू परिवार का सदस्य है। पीत का संस्कृत में अर्थ "पीला" होता है। लैटिन भाषा में "फ़्लैवी" का अर्थ पीला होता है। इसी नाम से इसका जैविक नाम फ़्लैविवायरस पडा। इसका नाम पीले रंग से इसलिये जुडा हुआ है क्योंकि इसके शिकार पीली जान्डिस से पीडित होते हैं। 

फ़्लैवीवायरस में कई प्रकार की समानताएँ होती हैं: समान आकार (40–65 नैमी), समरूपता (घिरे हुए, विंशतिफलक न्युक्लियोकैप्सिड), न्यूक्लीक एसिड (पॉजिटिव सेन्स, एकल फँसा हुआ आरएनए लगभग 10,000–11,000 क्षार), और माइक्रोस्कोप में दृष्यता। 

इनमें से अधिकांश विषाणु संक्रमित संधिपादों ("arthropod") जैसे मच्छर इत्यादि के काटने से फैलती हैं। संधिपादों से फ़ैलने के कारण इन विषाणुओं को संधिविषाणु ("arboviruses") भी कहते हैं। अर्थ्रोपॉड यूनानी भाषा का शब्द है जो "अर्थ्रो" (अर्थात संधि या जोड़) और "पॉड" यानि पैर से मिलकर बना है। अर्बोवायरस का अर्थ है अर्थ्रोपॉड जनित विषाणु जो कि इस परिभाषा के शब्दों के प्रथम अक्षरों से मिलकर बना है। (arthro borne viruses)

इस विषाणु से संक्रमण का एक और जरिया है संक्रमित जानवरों व उनकी लाशों को छूना, संक्रमित खून से संपर्क, संक्रमित माँ से नवजात बच्चे को, संक्रमित जानवर के दूध पीने से इत्यादि। हालांकि ये विषाणु मानवों में सबसे ज्यादा संधिपादों के काटने से फैलते हैं।
गोविन्द सदाशिव घुर्ये

gujarati
गोविन्द सदाशिव घुर्ये (12 दिसम्बर, 1893 – 28 दिसम्बर, 1983) भारत के एक समाजविज्ञानी थे। सन १९२४ में मुम्बई विश्वविद्यालय के समाजशास्त्र विभाग के विभागाध्यक्ष बनने वाले वे द्वितीय व्यक्ति थे।
कछुआ

कछुए (Turtles) या कूर्म टेस्टूडनीज़ नामक सरीसृपों के जीववैज्ञानिक गण के सदस्य होते हैं जो उनके शरीरों के मुख्य भाग को उनकी पसलियों से विकसित हुए ढाल-जैसे कवच से पहचाने जाते हैं। विश्व में स्थलीय कछुओं और जलीय कछुओं दोनों की कई जातियाँ हैं। कछुओं की सबसे पहली जातियाँ आज से १५.७ करोड़ वर्ष पहले उत्पन्न हुई थीं, जो की सर्वप्रथम सर्पों व मगरमच्छों से भी पहले था। इसलिये वैज्ञानिक उन्हें प्राचीनतम सरीसृपों में से एक मानते हैं। कछुओं की कई जातियाँ विलुप्त हो चुकी हैं लेकिन ३२७ आज भी अस्तित्व में हैं। इनमें से कई जातियाँ ख़तरे में हैं और उनका संरक्षण करना एक चिंता का विषय है। इसकी उम्र 300 साल से अधिक होती है 
(नोट: भारत की एकमात्र कछुआ संरक्षण परियोजना भीतरकनिका,ओडिशा में 1989 को प्रारंभ हुई थी।)
पुरानी काॅल्टन क़ब्रगाह

पुरानी काॅल्टन क़ब्रगाह या ओल्ड काॅल्टन ब्यूरियल ग्राउण्ड() एडिनबर्ग के काॅल्टन हिल पर स्थित एक शवाधान भूमी है, जिसे १७१८ में ख़ोला गया था। यह कई नामचीन स्काॅटियाई हस्तियों का "अंत्यत विश्राम स्थान" भी है, जिनमें डेविड ह्यूम, वैज्ञानिक जाॅन प्लेफ़ेयर, प्रसारक व़िलियम ब्लैकवुड एवं आर्क़िबाॅल्ड काॅन्स्टेबल भी शामिल हैं। साथ ही इसके परिसर में पोलिटिकल माॅर्टर्स्एज़ माॅन्युमेन्ट(राजनैतिक शहीदों का स्मारक) एवं साकाॅटलैन्ड के अमरीकी गृहयुद्ध स्मृतिका भी स्थित है। 1891 में वाॅटरलू पैलॅस के निर्माण के कारण इसमें कुछ परिवर्तन भी किया था।
एडिनबर्ग के अन्य ऐतिहासिक क़ब्रगाहों की तरह ही इसे भी एडिनबर्ग की नगर परिशद द्वारा ही प्रबंधित किया जाता है। यह यूके की "ए श्रेणी"("Category-A") के धरोहरों की सुची में अंकित है।
अढ़ाई दिन का झोंपड़ा

अढ़ाई दिन का झोंपड़ा राजस्थान के अजमेर नगर में स्थित यह एक मस्जिद है। माना जाता है इसका निर्माण सिर्फ अढाई दिन में किया गया और इस कारण इसका नाम "अढाई दिन का झोपड़ा" पढ़ गया। इसका निर्माण पहले से वर्तमान संस्कृत विद्यालय को परिवर्तित करके मोहम्मद ग़ोरी के आदेश पर मोहम्मद गौरी के गवर्नर कुतुब-उद-दीन ऐबक ने वर्ष 1194 में करवाया था। मोहम्मद गौरी ने तराईन के युद्ध में पृथ्वीराज चौहान को हरा दिया उसके बाद पृथ्वीराज की राजधानी तारागढ़ अजमेर पर हमला किया। यहां स्थित संस्कृत विद्यालय में रद्दो बदल करके मस्जिद में परिवर्तित कर दिया। । इसका निर्माण संस्कृत महाविद्यालय के स्थान पर हुआ। इसका प्रमाण अढाई दिन के झोपड़े के मुख्य द्वार के बायीं ओर लगा संगमरमर का एक शिलालेख है जिस पर संस्कृत में इस विद्यालय का उल्लेख है। 
इसकी दीवारों पर हरकेली नाटक (विग्रहराज चतुर्थ द्वारा रचित)के अंश मिलते हैं जोनिस्के संस्कृत पाठशाला होने के साक्षी हैं।

अन्य मान्यता अनुसार यहाँ चलने वाले ढाई दिन के( पंजाब शाह के) उर्स के कारण इसका नाम पड़ा।

यहाँ भारतीय शैली में अलंकृत स्तंभों(16खंभों पर स्थित है) का प्रयोग किया गया है, जिनके ऊपर छत का निर्माण किया गया है। मस्जिद के प्रत्येक कोने में चक्राकार एवं बासुरी के आकार की मीनारे निर्मित है । 90 के दशक में इस मस्जिद के आंगन में कई देवी - देवताओं की प्राचीन मूर्तियां यहां-वहां बिखरी हुई पड़ी थी जिसे बाद में एक सुरक्षित स्थान रखवा दिया गया। ये भारत की सबसे प्राचीन इस्लामी मस्जिदों में शुमार है। इस लेख के इतिहासकार जावेद शाह खजराना के अनुसार केरल स्थित चेरामन जुमा मस्जिद के बाद अढाई दिन का झोपड़ा सबसे पुरानी मस्जिद है।
राम नाथ शास्त्री

राम नाथ शास्त्री (15 अप्रैल, 1914 - 8 मार्च, 2009) डोगरी कवि, नाटककार, कोशकार, निबन्धकार, शिक्षाशास्त्री, अनुवादक तथा सम्पादक थे। उन्होने डोगरी भाषा के उत्थान और विकास में महत्वपूर्ण भूमिका निभायी। उन्हें 'डोगरी का जनक' कहा जाता है। इनके द्वारा रचित एक कहानी–संग्रह "बदनामी दी छां" के लिये उन्हें सन् १९७६ में साहित्य अकादमी पुरस्कार (डोगरी) से सम्मानित किया गया।
सन २००१ में उन्हें साहित्य अकादमी फेलोशिप प्रदान किया गया था।
दारुहरिद्रा

right|thumb|300px|दारुहरिद्रा
दारुहरिद्रा (वानस्पतिक नाम:"Berberis aristata"), एक औषधीय पौधा है। यह पादप भारत और नेपाल के पर्वतीय हिमालयी क्षेत्रों का देशज वृक्ष है। यह श्रीलंका में भी पाया जाता है। यह मधुमेह की चिकित्सा में बहुत उपयोगी है।
विजयसार

right|thumb|300px|विजयसार की पत्तियाँ
विजयसार (वान्स्पतिक नाम: "Pterocarpus marsupium") मध्य ऊँचाई से लेकर अधिक ऊँचाई वाला वृक्ष है। यह एक पर्णपाती वृक्ष है जिसकी ऊँचाई ३० मीटर तक हो सकती है। यह भारत, नेपाल और श्रीलंका का देशज है। भारत में यह पश्चिमी घाट तथा मध्य भारत के वनों में पैदा होता है। 

श्रेणी:औषधीय पादप
इसे वीजा साल, बीजा, मुर्गा लकड़ी, पैसार आदि नामों से भी जाना जाता है।
इस वृक्ष के छाल को कुरेदने पर या काटने पर एक लाल रंग के तरल का स्राव होता है। यह स्राव रक्त की तरह गाढ़ा होता है। इस कारण से इसे बिल्डिंग ट्री भी कहते हैं।

यह वृक्ष शाल के वृक्ष का एसोसिएट है। साल के वनों में यह छिटपुट उपस्थित रहता है। इस वृक्ष के प्योर पैच नहीं मिलते। साल मिसलेनियस फॉरेस्ट में अधिकांशतः जहां-तहां यह वृक्ष है पाया जाता है।

इस वृक्ष का मेडिसिनल वैल्यू भी है। इस वृक्ष का स्राव मधुमेह की बीमारी, या शुगर की बीमारी का उपचार है।

इस वृक्ष की लकड़ी से अच्छे फर्नीचर बनाए जाते हैं।

यह वृक्ष धीरे धीरे लुप्तप्राय होता जा रहा है।
मैसियर 81

अंगूठाकार|केन क्राफ़ॉर्ड द्वारा एम०81

मैसियर 81 (एन०जी०सी०3081 या बॉड की आकाशगंगा भी कहा जाता है) एक चक्रीय आकाशगंगा है जो कि सप्तर्षि तारामंडल से १,२ प्रकाश-साल से है। पृथ्वी के नज़दीक होने, इसके बड़े आकार और क्रियाशील आकाशीय नाभिक होने के कारण इसपर काफ़ी खोज की गई है। आकाशगंगा के बड़े आकार और चमकीले होने के कारण आकाश यात्रियाँ इसको देखने में काफ़ी रुचि होती है।
एल्जीसिराज सम्मेलन

सन १९०६ का एल्जीसिराज सम्मेलन (Algeciras Conference) स्पेन के एल्जीसिराज नगर में 16 जनवरी से 7 अप्रैल तक चला। इस अनतरराष्ट्रीय सम्मेलन का उद्देश्य १९०५ के मोरक्को संकट का समाधान निकालना था। 

तीन महीने के वाद-विवाद के उपरांत एल्जीसिराज अधिनियम बना जिसके द्वारा निम्न बातें निश्चित हुई -

*(1) मोरक्को को स्वतंत्र राज्य स्वीकार करना। 

*(2) मोरक्को के सुल्तान को स्वतंत्र घोषित किया गया।
*(3) समस्त विदेशी राज्यों को व्यापार करने के समान अधिकार प्रदान किए गए। 
*(4) एक अन्तर्राष्ट्रीय बैंक की व्यवस्था की गई। 

*(5) फ्रांस और स्पेन को मोरक्को की सुरक्षा के लिये पुलिस-व्यवस्था स्थापित करने का अधिकार प्राप्त हो गया।

श्रेणी:विश्व का इतिहास
पुष्कर झील

पुष्कर झील या पुष्कर सरोवर () जो कि राजस्थान राज्य के अजमेर ज़िले के पुष्कर कस्बे में स्थित एक पवित्र हिन्दुओं की झील है। इस प्रकार हिन्दुओं के अनुसार यह एक तीर्थ है। पौराणिक दृष्टिकोण से इस झील का निर्माण भगवान ब्रह्मा जी ने करवाया था इस कारण झील के निकट ब्रह्मा जी का मन्दिर भी बनाया गया है।

पुष्कर झील में कार्तिक पूर्णिमा (अक्टूबर -नवम्बर) माह में पुष्कर मेला भरता है जहां पर हज़ारों की तादाद में तीर्थयात्री आते है तथा स्नान करते है। ऐसा माना जाता है कि यहां स्नान करने पर त्वचा के सारे रोग दूर हो जाते है और त्वचा साफ सुथरी हो जाती है।

झील के आसपास लगभग ५०० हिन्दू मन्दिर स्थित है। झील राजस्थान के अजमेर नगर से 11 किमी उत्तर में स्थित है।
पौराणिक मान्यता के अनुसार पुष्कर झील का निर्माण भगवान ब्रह्मा ने करवाया था।
इसमें बावन स्नान घाट हैं। इन घाटों में वराह, ब्रह्म व गव घाट महत्त्वपूर्ण हैं।
प्राचीनकाल से लोग यहाँ पर प्रतिवर्ष कार्तिक मास में एकत्रित हो भगवान ब्रह्मा की पूजा उपासना करते हैं।
पुष्कर में आने वाले लोग अपने को पवित्र करने के लिए पुष्कर झील में स्नान करते हैं।
हाइपरसॉनिक

एयरोडायनामिक्स में हाइपरसॉनिक गति वह गति है जो बहुत ज्यादा सुपरसॉनिक है। 1970 से इस शब्द को सामान्यतः 5 मैक या उससे अधिक गति के लिए प्रयोग किया जाता है।

सटीक मैक संख्या जिसपर विमान उड़ान भरता है वह अलग-अलग होती है क्योंकि प्रत्येक यान में मैक 5 की गति पर अनेक भौतिक और रासायनिक बदलाव होते हैं। हाइपरसॉनिक को अलग प्रकार से ऐसे भी परिभाषित किया जाता है जब रैमजेट शुद्ध थ्रस्ट पैदा नहीं करता।
२०१६ यूईएफए चैंपियंस लीग फाइनल

२०१६ यूईएफए चैंपियंस लीग फाइनल, 2015–16 यूईएफए चैंपियंस लीग का अंतिम मैच था। यूईएफए द्वारा आयोजित यूरोप के इस प्रमुख क्लब फुटबॉल टूर्नामेंट का यह 61 वाँ और यूरोपीय चैंपियन क्लब कप से नाम परिवर्तन करके यूईएफए चैंपियंस लीग करने के बाद यह 24 वाँ संस्करण था। यह मिलानो, इटली में सैन सिरो द्वारा आयोजित किया गया, फाइनल मैच दो स्पेनी टीमों रियल मैड्रिड और एटलेटिको मैड्रिड के बीच था। फाइनल टूर्नामेंट के इतिहास में ऐसा दूसरी बार था कि फाइनल मे दोनों टीमें एक ही शहर से थी। इससे पहले 2014 के फाइनल मे भी यही दो टीमें थी।

रियल मैड्रिड ने पेनाल्टी शूट आउट पर 5–3 के अंतर से यह मैच जीतकर रिकार्ड ग्यारहवीं बार यूरोपीय खिताब जीता।
जोसेफ पुलित्जर

जोसेफ पुलित्जर (Joseph Pulitzer / ˈpʊlɪtsər' ; 10 अप्रैल, 1847 – 29 अक्टूबर, 1911) संयुक्त राज्य अमेरिका के समाचार-पत्र प्रकाशक थे।

*विश्व में पत्रकारिता के शिक्षण का जन्मदाता महान् पत्रकार जोसेफ पुलित्जर
धार लौह स्तम्भ

धार लौह स्तम्भ भारत के मध्य प्रदेश राज्य के धार नगर में स्थित एक विध्वंसित लोहे का स्तम्भ है जिसके सारे टुकड़ों का भार मिलाकर ७३०० किलोग्राम है, यानि दिल्ली के लौह स्तम्भ से लगभग १,००० किलोग्राम अधिक। इसकी निर्माण-व्युत्पत्ति आधिकारिक रूप से ज्ञात नहीं लेकिन स्थानीय स्रोतों के अनुसार यह ११वीं शताब्दी ईसवी में परमार राजवंश के राजा भोज द्वारा खड़ा किया गया विजय स्तम्भ था।

आधुकनिक काल में इसके तीन अंश १५वीं शताब्दी में बनी लाट मस्जिद के पास स्थित हैं। स्थानीय हिन्दी उपभाषा में लाट का अर्थ "स्तम्भ" होता है और मस्जिद का नाम इसी स्तम्भ पर रखा गया है। स्तम्भ का एक चौथा अंश लापता है। मूल रूप से स्तम्भ ऊपर की ओर अधिक तंग था और नीचला भाग अधिक चौड़ा, जिससे यह ऊपरी अंश का भार उठाने में सक्षम था। सबसे निचले हिस्से का अनुप्रस्थ काट (क्रॉस सेक्शन) चतुर्भुजी था, मध्य अनुप्रस्थ चतुर्भुजी और अष्टभुजी, और सर्वोपरी अष्टभुजी लेकिन उसका सबसे ऊपरी भाग का अनुप्रस्थ छोटा और गोलाकार था। मिलाकर तीनों अंशों की कुल लम्बाई १३.२१ मीटर (४३ फ़ुट ४ इंच) है, जो यह संकेत देते हैं कि यह साबुत स्तम्भ दिल्ली के लौह स्तम्भ से दुगनी ऊँचाई का था। जब यह खड़ा किया गया, उस समय यह शायद विश्व का सबसे बड़ा कुट्टित वेल्डित लौह स्तम्भ रहा होगा।
कामतापुर

thumb
कामतापुर (কামতাপুর) भारत के पश्चिम बंगाल के उत्तरी भाग के कुछ ज़िलों और उन से लगने वाले असम राज्य के कुछ ज़िलों पर विस्तृत भूभाग का पारम्परिक नाम है। इस क्षेत्र की एक विशेष सांस्कृतिक और ऐतिहासिक पहचान है और यहाँ पर "कामतापुर" नामक एक अलग राज्य बनाने की मांग है। स्थानीय लोगों की बहुसंख्या राजबोंग्शी (राजवंशी) तथा कोच भाषा बोलने वाले राजबोंग्शी समुदाय की सदस्य है। अलग राज्य के आन्दोलन का नेतृत्व कामतापुर पीपल्स पार्टी नामक राजनैतिक पार्टी कर रही है।
ब्लैकफूट लोग

ब्लैकफूट समुदाय () या नीत्सितापी () (ᖹᐟᒧᐧᒣᑯ, अर्थात "मूल निवासी") तीन समूहों फ़र्स्ट नेशन्स, सैस्कैचवेन, अल्बर्टा और ब्रिटिश कोलम्बिया में बैंड सरकारों और मोन्टाना में एक अमेरिकी जनजाति का संयुक्त नाम है। सिकसिका ("ब्लैक्फूट" अर्थात काले पैरों वाले) कैनाई या कैना (कई सरदार) और उत्तरी पीगन या पीकानी ("Poor Robes") कनाडा में रहते हैं जबकि दक्षिणी पीगन या पिकुनी लोग संयुक्त राज्य अमेरिका में रहते हैं।

ऐतिहासिक तौर पर समुदाय के सदस्य जंगली भैंसे का शिकार करने वाले आदिवासी लोग थे जो पश्चिमी उत्तर अमेरिका के विशाल मैदानों के उत्तरी क्षेत्रों से कनाडा की ओर आये थे। ऐसा माना जाता है कि भैंसों का शिकार करने के लिये उनके झुंडो का पीछा करते करते वो यूएसए से कनाडा के बो नदी तक आते रहे। अट्ठारहवीं शताब्दी के उत्तरार्द्ध में उन्होंने यूरोपीय अन्वेष्कों से घोडे और अग्नेयास्त्रों का व्यापार किया। ब्लैकफूटों ने इन सुविधाओं का उपयोग अपने शासकीय क्षेत्रों का विस्तार करने के लिये किया। इससे उन्हें भैंसों के शिकार के लिये ज्यादा दूर दूर तक जाने और आसानी से शिकार करने में सहायता मिली।

उन्नीसवीं शताब्दी में यूरोपीय लोगों द्वारा योजनापूर्वक व्यापारिक कारणों से किये गये भैंसो के शिकार ने कभी बहुत ज्यादा संख्या में पाये जाने वाले भैंसों के विशाल झुंडों को ख्त्म कर दिया और परिणामत: विशाल मैदानों में मूल अमेरिकीयों की रोजमर्रा की जिंदगी ही बदल दी। अब उनका मुख्य भोजन स्रोत खत्म होने की कगार पर था जिसकी वजह से वो भुखमरी का शिकार होने लगे। इसकी वजह से मजबूरन इन आदिवासियों को खेती, किसानी और पशु-पालन जैसे व्यवसायों में संलग्न होना पडा। 1870 में उन्होंने अमेरिका और कनाडा की सरकारों से अपनी विशाल भूमि के बदले भोजन, दवाईयों और उन्नत खेती की शिक्षा के लिये संधियाँ कीं। फिर भी, ब्लैकफूट लोग अमेरिका और कनाडा की समावेशी नीतीयों के बावजूद अपनी मूल संस्कृति और भाषा को बचाने में सफल रहे हैं।
खुला हाथ स्मारक

खुला हाथ स्मारक या ऑपन हैंड मॉन्यूमेंट (, ) एक भारतीय शहर और संघ राज्यक्षेत्र चंडीगढ़ में स्थित एक स्मारक है। यह लि कोर्बूजिए के द्वारा डिजाइन किया गया स्मारक है जिसका प्रतीकात्मक अर्थ है "एक खुला हाथ देने के लिये और लेने के लिये; शांति, समृद्धि और मानवता की एकता"। लि कोर्बूजिए के कई ऑपन हैंड स्मारकों में सबसे बड़ा यह स्थापत्य ऊँचाई वाला हैं जिसके धातु से निर्मित हिस्से की ऊँचाई है और यह हवा में चक्कर लगाने के लिये डिजाइन किया गया था।
एरियाना ग्रांडे

एरियाना ग्रांडे-बुतेरा (जन्म 26 जून, 1993), जिन्हें पेशेवर रूप में एरियाना ग्रांडे के नाम से जाना जाता है, एक अमेरिकी गायिका और अभिनेत्री हैं। दुनिया के प्रमुख समकालीन रिकॉर्डिंग कलाकारों में से एक, वह अपनी व्यापक गायन श्रृंखला के लिए जानी जाती है और विभिन्न पुरस्कार प्राप्त कर चुकी हैं, जिसमें एक ग्रैमी पुरस्कार, एक ब्रिट पुरस्कार और तीन अमेरिकी संगीत पुरस्कार शामिल हैं।

ग्रांडे ने 2008 में ब्रॉडवे संगीत 13. में अपना करियर शुरू किया, उन्होंने निकलोडियन टेलीविजन श्रृंखला, विक्टरियस (2010-2013) और इसके स्पिन-सैम और कैट (2013-2014) में कैट वेलेंटाइन के रूप में अपनी भूमिका के लिए प्रमुखता हासिल की। जैसे ही वह बड़ी हुई तो उन्होंने अपनी संगीत कैरियर को आगे बढ़ाने में दिलचस्पी बढ़ाई, ग्रैंडे ने विक्टरियस के साउंडट्रैक के लिए गाने रिकॉर्ड किए और 2011 में रिपब्लिक रिकॉर्ड्स के साथ हस्ताक्षर किए, जब लेबल के अधिकारियों ने उनके कवर किए गए गीतों के वीडियो की खोज यूट्यूब पर की जो उन्होंने किए थे। उन्होंने 2013 में अपना पहला एल्बम, "योर ट्रूली" जारी किया। 1950 के दशक में डोप-वॉप पॉप और आर एंड बी एल्बम, इसे यूएस बिलबोर्ड 200 में शीर्ष पर स्थान मिला और रैपर मैक मिलर के साथ अपने पहले यूएस टॉप-टेन सिंगल, "द वे" को बनाया।

ग्रांडे के दूसरे स्टूडियो एल्बम, "माई एवरीथिंग" (2014) ने अपने पूर्ववर्ती के पॉप-आर एंड बी साउंड को जारी रखा और ईडीएम को कुछ ट्रैक में शामिल किया। यह बिलबोर्ड 200 में शीर्ष पर रहा और इसमें चार अमेरिकी शीर्ष-दस एकल - "प्रॉब्लम", "ब्रेक फ्री", "बैंग बैंग" और "लव मी हार्डर" शामिल थे। ग्रांडे की पॉप-आर एंड बी शैलियों ने उनके तीसरे स्टूडियो एल्बम, डेंजरस वुमन (2016) पर विस्तार किया, जो यूके में उनका पहला नंबर-एक एल्बम था। उनके अगले दो स्टूडियो रिलीज़ के लिए, स्वीटनर (2018) और थैंक यू, नेक्स्ट (2019), ग्रांडे ने ट्रैप के साथ प्रयोग किया, जबकि उन्होंने अपनी विशेषता पॉप-आर एंड बी टोन को बनाए रखा। पूर्व ने सर्वश्रेष्ठ पॉप वोकल एल्बम के लिए ग्रैमी पुरस्कार जीता, और बाद में उच्चतम-स्ट्रीमिंग सप्ताह के लिए एक रिकॉर्ड अर्जित किया। ग्रांडे बिलबोर्ड हॉट 100 पर शीर्ष तीन स्थानों पर कब्जा करने वाले पहली एकल कलाकार बनी, साथ ही साथ उन्होंने 2019 में "थैंक यू, नेक्स्ट", "7 रिंग्स" और "ब्रेक अप योर गर्लफ्रेंड, आई एम बोर" एल्बम किया। वह अमेरिका में शीर्ष दस के भीतर अपने हर पांच स्टूडियो एल्बमों में से प्रत्येक से मुख्य एकल रखने वाली पहली अभिनय भी है।

सोशल मीडिया पर एक प्रभावशाली व्यक्ति, ग्रांडे एलजीबीटी अधिकारों और एक मुखर नारीवादी की समर्थक है। वह अपनी सार्वजनिक छवि पर नियंत्रण रखती हैं और अपने पोनीटेलहार्डो और बोल्ड फैशन स्टेटमेंट के लिए जानी जाती हैं। फरवरी 2019 में, वह इंस्टाग्राम पर सबसे अधिक फॉलो की जाने वाली महिला बन गई। टाइम पत्रिका ने 2016 और 2019 में ग्रांडे को दुनिया के 100 सबसे प्रभावशाली लोगों में से एक के रूप में नामित किया, और बिलबोर्ड ने उन्हें 2018 में "वुमन ऑफ द ईयर" के रूप में मान्यता दी।
ताजुद्दीन अहमद

अंगूठाकार

ताजुद्दीन अहमद, (बांग्ला: তাজউদ্দীন আহমদ) (जुलाई २३,१९२५ – नवंबर ३,१९७५) एक बांग्लादेशी राजनयिक और स्वतंत्रता सेनानी थे। उन्होंने बांग्लादेश के प्रथम प्रधानमंत्री के रूप में युद्धकालीन अंतरिम सरकार का मुक्ति युद्ध में निर्णायक नेतृत्व किया था। उन्हें बांग्लादेश के जन्म एवं स्वतंत्रता के सबसे प्रभावशाली, निर्णायक एवं सूत्रधारी शख़्सियतों में गिना जाता है। १९७१ के अंतरिम सरकार के उनके नेतृत्व नें बांग्लादेशी राष्ट्रवादियों के विभिन्न राजनीतिक, सामरिक, जातिगत एवं सांस्कृतिक खेमों को एकजुट कर दिया था।
रौशन इर्शाद

200px|thumb|right|रौशन इर्शाद

रौशन इर्शाद (बांग्ला:রৌশন এরশাদ) एक बांग्लादेशी राजनेता हैं। वे बांग्लादेश की जातीय पार्टी (इर्शाद) से संबंध रखती हैं, एवं उस पार्टी के वरिष्ठतम् नेताओं में से एक हैं। वे कई बार बांग्लादेशी संसद में निर्वाचित भी हो चुकी हैं।
शेख रज्जाक अली

शेख रज्जाक अली (28 अगस्त 1928 – 7 जून 2015)एक बांग्लादेशी राजनेता, उप कानून मंत्री और बांग्लादेशी संसद के उपाध्यक्ष व दो बार के अध्यक्ष थे। 7 जून 2015 को उनका निधन हो गया।

उनका जन्म, 1928 में खुलना जिला के पाईकगाछा के हितमपुर गाँव में हुआ था। और उन्होंने ढाका विश्वविद्यालय से 1952 मे अर्थशास्त्र में एॅमए की डिगरी प्राप्त की और बाद में उसी विश्वविद्यालय से बंगाली साहित्य में एॅमए भी किया, और फिर वहीं से एॅलएॅलबी भी 1954 में किया।

उन्होंने बांग्लादेशी स्वतंत्रता संग्राम में रकृय भागीदारी दीथी। और 1952 के भाषा आंदोलन, 1969 के जन आंदोलन और 1971 की बांग्लादेश मुक्ति युद्ध में जम कर हिस्सा लिया था। साथ ही 1982-90 के एकतंत्र के खिलाफ आंदोलन मेंभी वे सक्रिय थे।
दीव किला

दीव किला, जिसे स्थानीय रूप से पुर्तगाली किला भी कहा जाता है, भारत के पश्चिमी सागरतट पर दमन और दीव केन्द्र शासित प्रदेश के दीव क्षेत्र में है। दीव शहर किले के पश्चिमी छोर पर स्थित है। यह किला यहाँ पर पुर्तगाली उपनिवेशी काल के दौरान बनाया गया था। इसका निर्माण सन् १५३५ में आरम्भ हुआ जब उस समय के गुजरात के सुल्तान बहादुर शाह ने मुग़ल साम्राज्य के बादशाह हुमायूँ द्वारा इस क्षेत्र को अपने अधीन कर लेने के प्रयासों से बचने के लिये पुर्तगालियों के साथ रक्षा-सन्धि कर ली। सन् १५४६ तक इस किले को अधिक मज़बूत करने का काम लगातार चलता रहा।

१५३७ से किले और दीव शहर पर पुर्तगाली नियंत्रण आरम्भ हो गया और यह ४२४ वर्षों तक रहा, जो विश्व में किसी भी स्थान के लिये सबसे लम्बा उपनिवेशी राजकाल था। दिसम्बर १९६१ में भारत सरकार ने "ऑपरेशन विजय" नामक सैन्य कार्यवाई में यहाँ पुर्तगाली राज अन्त कर के इस क्षेत्र का फिर से भारत में विलय कर लिया और उस समय की गोवा, दमन और दीव केन्द्र शासित प्रदेश का भाग बनाया। गोवा को राज्य का दर्जा मिलने के बाद दमन और दीव केन्द्र शासित प्रदेश के रूप में संगठित करे गये।
बंगभवन

बंगभवन ( "बाॅड़्गोभाॅबोन", बंग(बंगाल) का भवन), बांग्लादेश  की राजधानी ढाका में स्थित, बांग्लादेश के राष्ट्रपति  का आधिकारिक निवास है। यह ढाका के केंद्र में, बंगभवन रोड, दिलखुशा एॅवेन्यू पर अवस्थित है। यह हर दिशा में बंगभवन उद्यान से घिरा हुआ है (पूर्व में नवाब दिलखुशा उद्यान)।

ब्रिटिश राज के समय यह स्थल, दिलखुशा गवर्नमेंट हाउस की मेज़बानी किया करता था, जिसे किसी समय भारत के राजप्रतिनिधि वाइसराॅय एवं बंगाल के ब्रिटिशकालीन राज्यपाल उपयोगित किया करते थे। भारत विभाजन पश्चात् यह पूर्वी पाकिस्तान का राज्यपाल भवन बन गया। राष्ट्रपति अबू सईद चौधरी, 12 जनवरी 1972 को शपथ-ग्रहण पश्चात्, बतौर राष्ट्रपति, इस भवन में निवास कर इसकी शोभा बढ़ाने वाले प्रथम बांग्लादेशी राष्ट्रपति बने।